Diari Oficial de la Generalitat Valenciana


Sumari del DOGV 4295, del 18-07-2002 (2002/7877)

RESOLUCIÓ de 16 de juliol de 2002, de la Direcció General de Justícia de la Conselleria de Justícia i Administracions Públiques, per la qual s'anuncien els llocs on estaran a disposició dels interessats els annexos III del concurs de trasllats, convocat per la Resolució de 19 de desembre de 2001, per a cobrir places vacants d'oficials, auxiliars i agents de l'administració de Justícia, una vegada finalitzat el nou termini de presentació d'instàncies, obert per Resolució de 3 de juny de 2002.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4295

Data del DOGV
:   18-07-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/7877


Data del document
:   16-07-2002

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * concurs administratiu
    * personal de l'administració de justícia

RESOLUCIÓ de 16 de juliol de 2002, de la Direcció General de Justícia de la Conselleria de Justícia i Administracions Públiques, per la qual s'anuncien els llocs on estaran a disposició dels interessats els annexos III del concurs de trasllats, convocat per la Resolució de 19 de desembre de 2001, per a cobrir places vacants d'oficials, auxiliars i agents de l'administració de Justícia, una vegada finalitzat el nou termini de presentació d'instàncies, obert per Resolució de 3 de juny de 2002. [2002/M7877]
  
Per Resolució de 3 de juny de 2002, de la Direcció General de Justícia de la Conselleria de Justícia i Administracions Públiques, es va obrir un nou termini de presentació de sol·licituds per al concurs de trasllats dels cossos d'oficials, auxiliars i agents de l'administració de Justícia, convocat per Resolució de la Direcció General de Justícia, de 19 de desembre de 2001.
  
Per tal que les persones interessades puguen consultar els annexos III, on es troben les seues dades personals, la baremació, les destinacions sol·licitades i la plaça adjudicada, s'anuncia que estaran exposats en la pàgina web de la Generalitat Valenciana: www.gva.es, així com en la del Ministeri de Justícia: www.mju.es, a partir de la data de publicació de la present Resolució.
  
Els funcionaris interessats, que seran únicament els qui van participar en la Resolució del 03.06.2002, expressaran en el termini de cinc dies naturals, a partir de l'endemà de la publicació de la present resolució, la seua disconformitat amb les dades que obren en dit annex III, a fi de sol·licitar-ne l'esmena, mitjançant l'annex IV (model d'al·legacions) publicat en el Diari Oficial de la Generalitat Valenciana i en el Boletín Oficial del Estado del 27.12.2001, i aportaran la prova documental oportuna i fotocòpia segellada de la instància que van presentar en el seu moment, d'acord amb el que establix l'article 71.1 de la Llei de Règim Jurídic de les Administracions Públiques i del Procediment Administratiu Comú.
  
El model d'al·legacions i documentació adjunta, si fa el cas, es trametrà de la manera següent:
  
- Aquells funcionaris/àries que hagueren presentat la seua instància en models V-1, V-2 i V-3 a la Comunitat Valenciana, trametran les reclamacions a la Direcció General de Justícia de la Conselleria de Justícia i Administracions Públiques, a través de fax número 96 398 68 58.
  
- Aquells funcionaris/àries que hagueren presentat la seua instància en la resta de comunitats autònomes amb competències transferides o a les gerències territorials del Ministeri de Justícia, per trobar-se destinats en jutjats i tribunals de dits àmbits competencials, trametran les reclamacions únicament a través de fax, als llocs que indiquen les resolucions del Ministeri de Justícia i de les referides comunitats autònomes, publicades simultàniament en la present resolució.
  
Si no es reclama, en el termini establit, s'entendrà que mostra la seua conformitat i acceptació de les dades contingudes, de la seua baremació i de la destinació provisionalment adjudicada.
  
Així mateix, en la pàgina web es publicarà una relació provisional amb les destinacions adjudicades, a efectes informatius.
  
En tractar-se d'un concurs a resultes, les destinacions provisionalment adjudicades poden sofrir modificacions en la resolució definitiva, com a conseqüència dels errors que puguen produir-se en la baremació de les instàncies.
  
En qualsevol cas, les destinacions adjudicades provisionalment no suposen dret o l'expectativa de dret respecte a la resolució definitiva del concurs.
  
Una vegada resoltes les reclamacions es publicarà la resolució definitiva en el Diari Oficial de la Generalitat Valenciana i en el Boletín Oficial del Estado, i es posposaran els cessaments i preses de possessió al mes de setembre.
  
Contra la present resolució, que posa fi a la via administrativa, podrà interposar-se recurs contenciós administratiu davant dels jutjats contenciosos administratius de València en un termini de dos mesos, comptadors des de l'endemà de la seua publicació, conforme al que disposen els articles 8, 14.2 i 46 de la Llei 29/1998, de 13 de juliol, reguladora de la Jurisdicció Contenciosa Administrativa. Tot això sense perjudici de la interposició de recurs potestatiu de reposició, davant de la Direcció General de Justícia en el termini d'un mes, comptador a partir de l'endemà de la seua publicació, conforme el que disposen els articles 116 i 117 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.